Lõpetuseks  tahaksin öelda, et viimase 20 aasta jooksul tahab nagu igaüks luua mingit isevärki Eesti Vabariiki: kes tahab kehtestada 1920.a.PS. kes 1934.a.PS, kes tahab alustada nullist ja minna hoopis 1918.aastasse, mil mingit Eesti Vabariiki veel polnudki, kes tahab taastada teist vabariiki, kes luua kolmandat vabariiki, kes võtab aluseks mingi suvalise PS eelnõu etc etc, et ainult mitte toetada 1918.a. loodud Eesti Vabariigi taastamist  restitutio ad integrum. Kõigile neile konstrueerijaile meenutaksin sedagi, et nn.vaikiv ajastu (1934-1940) pole mullegi meeltmööda olnud, aga kui ta reaalselt aset leidis, oli Eesti Vabariik vaba ja sõltumatu riik, tegemist polnud väliste tegurite mõjul toimunud riigipöördega, vaid riigi enda siseprobleem.